Három igazán aranyos növény! - Megyeri Szabolcs kertész blogja
3 hónapja Alternatív ültetési módok 3 hónapja Kertészkedés a börtönökben Megyeri Szabolcs kertész blogja
2017.03.14. 11:08 •
1 komment Nem mind arany, ami fénylik, de sok minden arany, ami sárga. Ezzel a kifordított közmondással érdemes kezdeni a mai penzumot, mivel most olyan népszerű növényekről lesz szó, melyek sárga virágzatuk okán mind nevükben viselik az "arany" kifejezést, azonban küllemükben, habitusukban, és felhasználhatóságukban jelentősen különböznek. Ami probléma, hogy az aranyos név miatt nagyon sokan keverik őket, például a tavasz egyik nagy kedvence, az aranyeső, az igazából nem is az, mint amire gondolni szoktunk. Ahhoz, hogy egyértelműen elkülönítsük a szóban forgó aranyosokat, a legjobb módszer a latin név alapján történő beazonosítás, azt tanácsolom tehát, hogy miután az alábbi leírásokból kiválasztották az Önöknek megtetsző fajt, a kertészetben mindenképp a latin név alapján keressék, nehogy például aranyeső helyett aranyvesszővel térjenek haza!
Aranyeső (Laburnum)
-késő tavasszal, április-májusban hozza sárga színű pillangós, lecsüngő, fürtös virágzatát
-virágai édes illatúak
-eleinte felálló ágrendszert fejleszt, majd hajtásai később kissé lefelé hajlanak
-hazánkban teljesen fagytűrő, lombhullató cserje
-a növény minden része mérgező, magja nagyon mérgező, kisgyermekes kertekbe nem ajánlott
-habitusa és feltűnő színű virágzata miatt jobb szoliterként telepíteni, és nem vegyíteni más fajta szintén feltűnő virágokkal díszítő fajokkal, fajtákkal
-4-8 méterre nő meg
-a napos helyeket kedveli
-talajigénye: kissé meszes, szárazabb, de tápanyagban gazdag
Aranyfa vagy aranycserje (Forsythia)
-kora tavasszal, még lombfakadás előtt nyílnak a négy sziromból álló aranysárga virágai, melyek a vessző teljes hosszában ülnek, ez az aranyesőtől jól megkülönböztető jellegzetessége (ülő virágok, magányosan vagy csoportosan)
-alacsonyabb az aranyesőnél, csupán 2,5 - 3 méter magasra nő meg
-sok változata ismert a feltörekvő ágrendszerűtől a lehajlóig, az alacsonyabb gömb alakú koronát nevelő fajtán keresztül
-sövénynek kiváló választás
-viszonylag igénytelen növény, jól tűri a szárazabb talajokat, tápanyagigénye közepes
-idősebb ágait lehetőleg virágzás után távolítsuk el, hogy elejét vegyük a bokor túlságos besűrűsödésének, ezzel teret engedve az új, virágot hozó vesszőknek
Aranyvessző (Solidago)
-2-3 méter magas, az őszirózsafélékhez tartozó évelő növény, tövénél dúsan bokrosodó kóró
-nyár végén borul virágba, és nem tavasszal, mint az előző két faj
-az alapfaj invazív növény hazánkban, erőteljes özöngyom, így kertekben az alapfaj ültetése fokozott figyelmet igényel, agresszív terjeszkedésével könnyen kiszorítja a kert más növényeit
-a hibrid fajták már kevésbé terjeszkednek erőszakosan, mérsékelt növekedésűek, így inkább a nemesített változatokat érdemes kertekbe telepíteni
-hogy megakadályozzuk túlzott terjeszkedését tanácsos elvirágzás után eltávolítani a szárakat
-igénytelen, jól bírja a szárazabb, tápanyagban szegényebb homokos talajt
-a nemesített fajták széleskörűen használhatók fel: sövényként vagy magasabb évelőágyakba ültetve
Címkék: dísznövény aranyeső aranyfa forsythia aranyvessző laburnum kertészeti tanácsok kert és design növénygondozás solidago virágos cserjék virágával díszítő cserjék Ajánlott bejegyzések:
Hogyan lesz gyommentes ágyásunk?
Művirágok tündöklése és bukása
http://kertesz.blog.hu/api/trackback/id/tr7312335893
2017.03.16. 19:07:44
Ugyan nincs arany a nevében, de az egyik kedvencem a téli jázmin. Most nyílik, és elvirágzás után is szépen mutat a páros, fényes kis leveleivel (ez csak azért szempont nálam, mert irtózok a szőrös levelű növényektől).	Válasz erre Mégsem